L 334/52 Jurnalul Oficial al Uniunii Europene 21.11.2014 REGULAMENTUL DE PUNERE ÎN APLICARE (UE) NR. 1244/2014 AL COMISIEI din 20 noiembrie 2014 de stabilire a normelor de punere în aplicare a Regulamentului (UE) nr. 375/2014 al Parlamentului European şi al Consiliului de instituire a Corpului voluntar european de ajutor umanitar (inițiativa „Voluntari UE pentru ajutor umanitar”) (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 375/2014 al Parlamentului European şi al Consiliului de instituire a Corpului voluntar european de ajutor umanitar (inițiativa „Voluntari UE pentru ajutor umanitar”) (), în special articolul 9 alineatul (3), articolul 10 alineatul (1) şi articolul 12 alineatul (6), întrucât: (1) În temeiul Regulamentului (UE) nr. 375/2014, Comisia ar trebui să stabilească standarde și proceduri care să conțină condiţiile, modalitățile și cerințele necesare pentru a fi aplicate de către organizațiile de trimitere și de primire în identificarea, selectarea, pregătirea, gestionarea și mobilizarea voluntarilor candidați și a voluntarilor UE pentru ajutor umanitar în scopul de a sprijini acţiunile de ajutor umanitar în țări terțe. Regulamentul (UE) nr. 375/2014 prevede că aceste standarde ar trebui să fie adoptate prin acte delegate și procedurile ar trebui să fie adoptate prin acte de punere în aplicare. (2) Toate părțile interesate din cadrul inițiativei „Voluntari UE pentru ajutor umanitar”, inclusiv voluntarii înşiși şi organizațiile de trimitere și cele de primire, ar trebui să fie încurajate să aibă un sentiment de apartenență comună la inițiativă. (3) Este important ca voluntarii candidaţi să fie identificați și selectaţi printr-o procedură nediscriminatorie, echitabilă şi transparentă, bazată pe parteneriat între organizațiile de trimitere și cele de primire, care să răspundă nevoilor reale exprimate la nivel local de organizațiile de primire. (4) Atât organizațiile de trimitere, cât și cele de primire ar trebui să asigure faptul că voluntarii beneficiază de o inte- grare profundă, în scopul de a preveni neînțelegerile cu privire la roluri și la aşteptări, precum și de o pregătire practică adecvată pentru stagii. În acest mod s-ar pune bazele unui climat de încredere și de acceptare în cadrul comunităților-gazdă, ținându-se seama pe deplin de sensibilitățile culturale relevante. (5)  Formarea reprezintă un element esențial al pregătirii efectuate înainte de mobilizare de care ar trebui să benefi- cieze toţi voluntarii candidați în cadrul unui program structurat, format din cursuri obligatorii și opţionale. În plus, angajaților debutanți ar trebui să li se ofere posibilitatea, dacă este cazul prin stagii de ucenicie, de a-și dezvolta în continuare competențele şi de a dobândi noi cunoştințe și aptitudini specifice relevante pentru sectorul umanitar. În special, acestea ar trebui să fie adaptate activităților și contextului organizațiilor de trimitere şi de primire. (6)  Organizațiile de trimitere și cele de primire ar trebui să instituie un sistem corespunzător de supraveghere şi de gestionare. Acestea ar trebui să supravegheze și să evalueze în comun performanța și rezultatele voluntarilor UE pentru ajutor umanitar şi să prezinte observații privind sarcinile atribuite și obiectivele vizate. Acest demers va contribui la creşterea gradului de responsabilitate în cadrul inițiativei „Voluntari UE pentru ajutor umanitar”. (7)  Mentoratul ar trebui să completeze activitatea de supraveghere şși de gestionare și să furnizeze voluntarului UE pentru ajutor umanitar un sprijin suplimentar înainte de mobilizare, în timpul mobilizării și după mobilizare. (8) Pe durata mobilizării în țări terţe, ar trebui să se instituie un canal de comunicare permanentă şi de acordare de sprijin suplimentar din partea organizației de trimitere. La încetarea misiunii, toți voluntarii UE pentru ajutor umanitar ar trebui să beneficieze de o informare finală și de sprijin. () J0L122,244.2014,p. 1.